Eshanee Industries: Leeming Posters & Billboard Advertising – StartLocal®
Address: 5 Ashby Ct, Leeming, WA, 6149
A 7.8 km High Toned Printing
B 9.3 km Boom-Ad Advertising
5 Ashby Ct, Leeming, WA, 6149 Ditsem Nuus - Bergfietsry snelgroeiende sport
Bergfietsry is vanweë die uitdaging wat die aktiwiteit bied, asook die feit dat dit deur jonk en oud beoefen kan word, 'n sport wat vinnig toeneem in gewildheid. Dit vereis krag, balans en vaardigheid om met 'n mensaangedrewe masjien allerlei hindernisse in die natuur te oorkom, veral as dit midde in 'n mededingende ren op 'n nou voetpad moet gedoen word.
Veldwedrenne is die algemeenste dissipline van bergfietswedrenne, maar kry minder dekking as bergaf-fietsrenne (downhill cycling) omdat dit sigself nie vir TV-dekking leen nie. Tog is veldwedrenne gewilder en neem meer mense daaraan deel vir ontspanning of in 'n mededingende hoedanigheid. Veldwedrenne word sedert 1996 as Olimpiese sport beoefen as die enigste vorm van bergfietsrenne wat as sulks erken word.
Die XC tipe veldwedrenne het agt formate: XCO = Olimpiese formaat / XCM = Marathonformaat / XCP = Punt-tot-Punt formaat / XCC = Kortbaanformaat / XCE = Eliminasieformaat / XCR = Aflosformaat / XCS = Skofformaat / XCT = Tydtoetsformaat. Die enigste verskil tussen die XCM en XCP formate is dat eersgenoemde by dieselfde punt begin en eindig, terwyl XCP by twee verskillende punte begin en eindig.
Die DH tipe veldwedrenne het twee formate: DHI = Afdraande individuele formaat en DHM = Afdraande massabeginformaat.
In Four Cross, wat afdraande eliminasiewedrenne vervang het, begin 4 bergfietsryers gelyktydig op 'n moeilike afdraande baan en die eerste persoon oor die wenstreep is die wenner. Hierdie formaat van veldrenne het egter nog nie werklik posgevat in Suid-Afrika nie.
Die XCM formaat is ongelooflik gewild in Suid-Afrika, terwyl die XCO formaat die gewildste is in Europa. Die rede vir die gewildheid in SA is die ruimte en sonskynweer daarvoor. Nasionale en provinsiale kampioenskappe word jaarliks gehou vir beide die XCM en XCO formate.
Terwyl daar 'n menigte kompetisies, renne en ligas vir seniors en juniors in die land is, lok bergfietsry in hoërskoolligas in Gauteng tot 350 inskrywings. Die Cape Epic bv. as die wêreld se bekendste XCS-veldwedren oor 8-dae en 700 km trek jaarliks sowat 1 200 inskrywings.
Die sport het ook al in SA sy legendes opgelewer soos bv. wyle Burry Stander, Greg Minnaar, Johann Potgieter en andere. Daarby het die sport ook al hoogs gekommersialiseer geraak wat betref tipe fietse, toerusting, prysgeld vir kompetisies, borgskappe en beroepsjaers.
Daar is natuurlik veel meer oor hierdie groeiende sport te sê, maar hierdie oogopslag is slegs om 'n idee te gee.
Laaste verandering op Dinsdag, 18 Julie 2017 07:38